GiliGold/VAD_KnessetCorpus huggingface dataset:
משה גפני: צריך להיצמד להחלטת ועדת-הכנסת שקבעה את מועד היציאה לפגרה.
יולי יואל אדלשטיין: לא הבנתי.
יולי יואל אדלשטיין: אם תושבע הממשלה - - -
משה גפני: אם תושבע הממשלה, אני מציע שתתקבל החלטה שאז נתכנס ונחליט מה עושים.
יולי יואל אדלשטיין: אני מבין שהצעתך היא, לדחות את הדיון מהיום.
משה גפני: לא. לאשר את ההחלטה של ועדת-הכנסת מהכנסת ה-17 ובתנאי שאם תושבע ממשלה ותהיה ממשלה שתוצג בפני הכנסת, אנחנו כולנו מתייצבים.
איל ינון: היות וחבר הכנסת גפני העיר לסוגיית העובדים, אני מבקש להעיר לעניין הזה.
איל ינון: בעניין הזה נעשה נזק מסוים לעובדים ברמה התקשורתית.
איל ינון: כשהכנסת נמצאת בפגרה, עובדי-הכנסת אינם בחופשה.
איל ינון: הנוסחה היא לא פגרה שווה חופשה לעובדי הכנסת.
איל ינון: זה דבר שראוי להבהירו.
איל ינון: ברוב המקומות הממשלתיים והציבוריים אין חופשה מהסוג שאתה מדבר עליה, כשבועיים לפני החג.
איל ינון: זה לא מקובל ולכן, לפי הבנתי, אין דרישה מיוחדת של עובדי-הכנסת להיות שונים בעניין הזה.
איל ינון: נכון הוא, שהיו פעמים בהן הכנסת יצאה לפגרה לפני כן.
איל ינון: אני לא יודע אם זה נבע מהלחץ של העובדים או מהלחץ של חברי הכנסת.
איל ינון: לכן, אני לא מציע  להפיל את התיק הזה על העובדים.
איל ינון: אני חושב שזה לא דבר נכון.
משה גפני: העובדים לא ביקשו ממני ואני לא מדבר בשמם.
משה גפני: המציאות היא, שברגע שהכנסת מתכנסת הדיונים מתמשכים לתוך שעות שלא מקובלות במשרדי ממשלה.
משה גפני: העובדים לא יוצאים לחופשה.
יולי יואל אדלשטיין: חבר הכנסת שלמה מולה, בבקשה
שלמה מולה: אנחנו מדברים על תדמית הכנסת ועל אמון הציבור בכנסת.
שלמה מולה: דווקא בגלל הסיטואציות והמצבים האלה, לא צריך תמיד לקדש את המנהג של חופשות ארוכות.
שלמה מולה: חזרנו מחופשת בחירות ארוכה, הממשלה בתהליך של התהוות, למדינה אין תקציב והרבה בעיות רובצות עלינו יום יום.
שלמה מולה: אי-אפשר לומר עכשיו שהכנסת תצא לפגרה ארוכה.
שלמה מולה: לטעמי, היה צריך לצאת לפגרה יומיים לפני סדר-פסח ולא שבועיים לפני.
שלמה מולה: דווקא בסיטואציה הזאת צריך לעבוד קשה יותר.
שלמה מולה: לא צריכה להיות אבטלה סמויה של חברי הכנסת.
שלמה מולה: עם כל הכבוד, העובדים לא יוצאים לחופשה, למה שלא נעבוד?
שלמה מולה: מר גפני יכול לעשות ניקיון לפני החג.
שלמה מולה: למה אנחנו צריכים לקבל שכר וכל הזמן לבקש לצאת לעוד חופשות ולעוד חופשות?
שלמה מולה: בואו נעבוד, נשרת את הציבור.
שלמה מולה: לדעתי זאת תקופה לא טובה.
שלמה מולה: הכנסת היוצאת והנמשכת לא מתפקדת ולא עושה את עבודתה כפי שהציבור מצפה מאיתנו.
שלמה מולה: אני הייתי מציע לקצר כמה שיותר, אבל אם זה יניח את דעתו של חבר הכנסת גפני, גם אני תומך בהצעת היושב ראש.
אחמד טיבי: למען הפרוטוקול, גם אני, גם גפני, גם אופיר פינס וגם אחרים, לא היינו לאחרונה בחופשה.
יולי יואל אדלשטיין: חבר הכנסת נסים זאב, בבקשה.
נסים זאב: תדמיתה של הכנסת לא תלויה בפגרה או ביציאה לחופשה, וודאי לא אימון הציבור.
נסים זאב: "מעשיך ירחיקוך ומעשיך יקרבוך".
נסים זאב: יש לנו מה לעשות וישנה עשייה.
נסים זאב: אני חושב שחברי הכנסת יושבים גם עד 12:00 בלילה.
נסים זאב: יש ישיבות ארוכות וענייניות, דיוני תקציב.
נסים זאב: אני מניח שהפעם יהיו דיונים אל תוך הלילה ואולי ברצף כזה שנזכור את יציאת מצרים.
נסים זאב: זה תלוי איזה סוג קואליציה תהיה בסופו של דבר.
נסים זאב: אני מציע לקבוע את התאריך שהוא יום ראשון 29.3.
נסים זאב: אני מניח שאכן תורכב ממשלה וראש הממשלה יצליח כבר בשבוע הבא להרכיב את הממשלה.
נסים זאב: אם רוצים להקדים אפשר בהחלט להקדים, אולי בין יום לאחר חג הפסח לבין יום העצמאות או יום הזיכרון.
נסים זאב: בכל מקרה, דיוני התקציב לא יכולים להיות לפני חג הפסח.
נסים זאב: הם צריכים להיות אחרי חג הפסח כי עד שיניחו את התקציב בפני החברים פה - - -
משה גפני: קודם הממשלה צריכה לאשר.
נסים זאב: ספר התקציב צריך לעמוד לעיונם של חברי הכנסת לכן זה בכלל לא רציני לחשוב שגם הממשלה תוקם וגם דיוני התקציב יתקיימו עוד לפני חג הפסח.
נסים זאב: אדוני היושב-ראש, אני יוצא מתוך הנחה שראש הממשלה יוכל להקים את הממשלה לפני חג-הפסח.
נסים זאב: אם תהיה ממשלה, אפשר לקבוע דיוני תקציב, ורק דיוני תקציב, תכף לאחר חג-הפסח, אבל המועדים צריכים להישאר.
יולי יואל אדלשטיין: לא רק ענייני תקציב.
יולי יואל אדלשטיין: הממשלה תמיד יכולה לפנות ולבקש מיושב- ראש הכנסת לקיים דיון במליאה או בכל הרכב אחר.
יולי יואל אדלשטיין: אם הממשלה רוצה לקדם דברים לא תעמוד בעיה בדרכה.
יולי יואל אדלשטיין: חבר הכנסת איתן כבל, בבקשה.
איתן כבל: אני מוצא עצמי בין שלמה מולה, שמקצין את העניין ומזכיר לי את הטירונות.
איתן כבל: כשאין מה לעשות, מתאמנים בהחלפת מחסניות.
איתן כבל: זה צד אחד.
איתן כבל: מצד שני, אל מול גפני, אני נותן לך פטור לפאנלים.
איתן כבל: גם בהלכה היהודית העניין של מראית-העין הוא מרכיב מאוד חשוב.
איתן כבל: אנחנו יודעים בדיוק מה קורה.
איתן כבל: אנחנו יודעים מה אנחנו עושים וכמה אנחנו משתדלים כדי שתהיה פה עשייה ופעולה.
איתן כבל: אנחנו יודעים מה תדמיתנו.
איתן כבל: אני לא רוצה למצוא את עצמי מתחנף ל"מודיע" או לכל עיתון חרדי אחר.
איתן כבל: לכן לא הבנתי למה ספי רץ אליך.
איתן כבל: חשבתי שהתדמית שם לא חשובה לך.
נסים זאב: אבל התדמית שלו חשובה במפלגת העבודה.
משה גפני: הכי חשובה.
איתן כבל: באמת?
משה גפני: דרך אגב, תוקפים אותי גם בציבור החרדי ובעיתונות שלנו.
משה גפני: אנשים לא יודעים מה זאת עבודת כנסת.
יצחק הרצוג: אני קורא עיתונים חרדיים ואתה מאוד לא מותקף שם.
איתן כבל: אני סבור שההצעה המוצעת כאן היא סבירה לחלוטין ואני מציע שנקבל אותה.
יולי יואל אדלשטיין: חבר הכנסת אילן גילאון ואחריו חבר הכנסת פינס.
אילן גילאון: אדוני, תראה את רמת הקרבן שלי.
אילן גילאון: בניגוד לטיבי ולאיתן כבל, שלא היתה להם חופשה, לי היתה פגרת בחירות ולא נהניתי ממנה בכלל.
אילן גילאון: למרות הכול, הדיון הזה חוזר ונשנה כל פעם לקראת חג הפסח.
אילן גילאון: איך אומרים אצלנו בשכונה?
אילן גילאון: זה כבר מתחיל לשעמם את השועל.
אילן גילאון: לכן אני חושב שבטכנולוגיות המודרניות, חבר הכנסת גפני, אפשר להתכונן לקראת הפסח בקדושה רבה גם שבוע לפני.
אילן גילאון: הדיון הזה הופך להיות דיון שמלאה את עצמו.
אילן גילאון: הוא אפילו לא כל-כך חשוב כדי שננהל אותו בפורום כל-כך רחב.
אילן גילאון: בנוסף, תמיד טוב לעשות דברים ב-1 לחודש.
אילן גילאון: לי הכי קל לזכור את זה.
אילן גילאון: אני דיסלקט והייתי רוצה שנחזור לעבוד ב-1 במאי.
יולי יואל אדלשטיין: זה חג הפועלים.
יולי יואל אדלשטיין: אסור לך להציע הצעה כזאת.
אילן גילאון: להיפך, אז נוכל לזכור היטב את החופשה.
אילן גילאון: אני תומך בהצעה ואני חושב שאנחנו מקבלים משכורת, לא גרועה במיוחד, וכדאי שגם ננצל אותה.
אילן גילאון: אני יודע שיש כאן אמרה שאומרת שככל שאתה לא מזיק, כך אתה מועיל במקום הזה, אבל הגיע הזמן שנחשוב קצת אחרת.
אילן גילאון: תמיד זה קורה באותה צורה, אז דיי עם זה.
יולי יואל אדלשטיין: תודה לחבר הכנסת גילאון.
יולי יואל אדלשטיין: חבר הכנסת אופיר פינס-פז בבקשה.
אופיר פינס-פז: אף פעם אי-אפשר לצאת טוב מהדיון הזה על הפגרות ועל קיצור הפגרות.
אופיר פינס-פז: אם אנחנו מחליטים על פגרה ארוכה, אז תדמית הכנסת נפגעת.
אופיר פינס-פז: אם אנחנו מחליטים לקצר את הפגרה, העיתונאים כועסים עלינו פעמיים.
אופיר פינס-פז: פעם אחת, שלא סיפקנו להם את הסחורה ופעם אחרת, שהם צריכים לבוא לעבוד בעוד שבוע.
אופיר פינס-פז: זאת בעיה מאוד קשה.
אופיר פינס-פז: אי-אפשר לצאת מזה טוב.
אופיר פינס-פז: אני רוצה לומר משהו לגופו של עניין.
אופיר פינס-פז: אם נתניהו מציג ממשלה בכנסת ביום שני, אין לנו יכולת לצאת לפגרה כי אנחנו צריכים להרכיב את הכנסת.
אופיר פינס-פז: הרי לא נצא לפגרה כשיש ממשלה מתפקדת והכנסת נמצאת ב"אוף-סייד".
אופיר פינס-פז: לכנסת אין ועדות, אין ראשי ועדות וכדומה.
אופיר פינס-פז: זאת התאבדות מבחינתנו.
אופיר פינס-פז: כל הדיון הזה מיותר.
אופיר פינס-פז: אם ביום שני יש ממשלה, אנחנו חייבים להרכיב את הכנסת, כדי שתהיה כנסת מול ממשלה, כנסת שתוכל לתפקד.
אופיר פינס-פז: את זה צריך לעשות לפני שיוצאים לפגרה.
אופיר פינס-פז: המלצתי היא, לקבל את הצעת היושב-ראש.
זאב אלקין: זאת חבלה בהסכם הקואליציוני  גפני ישמע אותך ולא יחתום לממשלה ביום שני.
משה גפני: אני מקבל את העמדה שלו.
משה גפני: הבעיה היא, שאופיר פינס יודע להסביר את עצמו יותר טוב ממני, אמרתי את זה.
אופיר פינס-פז: אגב, אם אין ממשלה ביום שני, אז בכל מקרה הדיון מיותר כי כולנו נבוא לעבוד בתוך הפגרה.
יולי יואל אדלשטיין: יואל חסון, בבקשה.
יואל חסון: אדוני היושב ראש, מה שתחליטו לגבי הפגרה מקובל עלי.
יואל חסון: מה שרוב האנשים אומרים מקובל עלי.
יואל חסון: מצידי, אפשר לצאת  לפגרה יומיים לפני פסח.
יואל חסון: אני רוצה להעלות נקודה נוספת.
יואל חסון: אני לא מבין, בימים האלה, כשאין כל-כך הרבה ועדות ואין כל-כך מה לעשות במשך היום, למה אנחנו מתעקשים שהמליאה תתחיל בשעה 16:00?
יואל חסון: למה שהמליאה לא תתחיל בשעה יותר מוקדמת.
יואל חסון: כך אפשר יהיה להאריך את זמן הדיונים, להציע יותר הצעות לסדר.
נסים זאב: האם יש מצווה "ועיניתם את נפשותיכם כל השנה"?
יואל חסון: אדוני היושב ראש, אני חושב שאין סיבה להתחיל את המליאה ב-16:00.
יואל חסון: במהלך היום אין ועדות ולכן אפשר להתחיל את המליאה בשעה 11:00 ולעשות דיונים ארוכים.
יולי יואל אדלשטיין: רק אומר שזאת פררוגטיבה של יושב-ראש בפועל.
יולי יואל אדלשטיין: אני מניח שהמזכיר יעביר את בקשתך ליושב-הראש בפועל.
איל ינון: אני אעביר את בקשתך.
יולי יואל אדלשטיין: אנחנו לא מוסמכים לקבוע את סדר היום ואת לוח הזמנים של המליאה.
יולי יואל אדלשטיין: חבר הכנסת ברכה, בבקשה.
מוחמד ברכה: אני מרגיש לאן הרוח נושבת אבל אני חושב שהכנסת וחברי כנסת יכולים.
מוחמד ברכה: הם יכולים לפעול מתי שהם רוצים, זאת אומרת, להשביע ממשלה גם בזמן פגרה.
מוחמד ברכה: הם יכולים לדון בתקציב גם בזמן של פגרה ולכנס דיון מיוחד.
מוחמד ברכה: אני חושב שלפני הבאת ההצעה היה מקום לשאול את העובדים בכנסת.
מוחמד ברכה: הפגרה היא לא פגרת חברי הכנסת אלא גם פגרת העובדים.
יולי יואל אדלשטיין: התייחסנו לסוגיה הזאת והמזכיר נתן את ההסברים הדרושים.
יולי יואל אדלשטיין: מכיוון שסדר הדוברים תם, אנחנו נצביע.
יולי יואל אדלשטיין: אני מעמיד להצבעה את ההצעה שהוצגה כאן על ידי מזכיר הכנסת.
משה גפני: אתה לא מביא להצבעה את הצעתי?
יולי יואל אדלשטיין: תוך כדי דבריך ניסיתי לנסח הצעה.
נסים זאב: מה ההצעה?
משה גפני: אני מציע שהכנסת תצא לפגרה במועד שנקבע בכנסת הקודמת, בתנאי שאם אכן מוצגת ממשלה קודם לכן, הפגרה מתבטלת.
יולי יואל אדלשטיין: שמעתי את הצעתך.
נסים זאב: מה ההצעה של הכנסת?
נסים זאב: היא לא מונחת בפנינו.
יולי יואל אדלשטיין: אני מציע לא לעשות הצבעות על הצעות "בתנאי".
יולי יואל אדלשטיין: למיטב ידיעתי, הכנסת היא גוף ריבוני ועצמאי והיא לא יכולה לקבל החלטות באם הממשלה תעשה או לא תעשה, בוודאי  ממשלה מיועדת.
משה גפני: אני מסיר את הצעתו.
יולי יואל אדלשטיין: אני שמח כי לקח לי 5 קדנציות לשכנע את אדוני במשהו.
יולי יואל אדלשטיין: אני מעמיד להצבעה את ההצעה.
יולי יואל אדלשטיין: למען הסר ספק, מזכיר הכנסת יחזור על התאריכים במדויק, תאריך עברי ותהליך לועזי של יציאה לפגרת פסח וחזרתנו מפגרת פסח.
יולי יואל אדלשטיין: בבקשה, אדוני.
יולי יואל אדלשטיין: .
איל ינון: כנס החורף של המושב הראשון של הכנסת ה-18 אשר נפתח ביום שלישי, ל' בשבט, תשס"ט, 24.2.2009 יסתיים ביום רביעי, ז' בניסן, תשס"ט, 1.4.2009.
איל ינון: כלומר זה יהיה היום האחרון שבו תתקיים מליאה.
איל ינון: כנס הקיץ של המושב הראשון של הכנסת ה-18, יפתח ביום ראשון, ט' באייר, תשס"ט, 3.5.2009 והמליאה הראשונה בכנס הקיץ תהיה ביום שני, י' באייר, תשס"ט 4.5.2009.
יולי יואל אדלשטיין: מי בעד ההצעה, אבקש להרים יד?
יולי יואל אדלשטיין: הצבעה     בעד – 15 נגד – 1 נמנעים – 4 הצעת היו"ר לגבי מועדי סיום כנס החורף ותחילת כנס הקיץ נתקבלה.
יולי יואל אדלשטיין: ברוב של 14, מול מתנגד אחד ו-4 נמנעים, אני קובע כי ההצעה אושרה.
אילן גילאון: ועדת החדרים טרם התכנסה.
יולי יואל אדלשטיין: חבר הכנסת אלקין נמצא כאן ואתה יכול לפנות אליו.
יולי יואל אדלשטיין: ישיבת הכנסת נעולה.
זאב אלקין: שלום רב, אני מתכבד לפתוח את הישיבה.
זאב אלקין: הנושא שעומד על סדר היום, אני מקווה שהדיון יהיה קצר, זה לאשר את חלוקת שיבוץ הסיעות למטה.
זאב אלקין: יש 11 סיעות שנמצאות כרגע בקומה 5.
זאב אלקין: הן צריכות לעבור במהירות האפשרית לקומת הוועדות הישנה.
זאב אלקין: יש 11 סיעות בקומה 5, יש סיעה אחת שלא נמצאת בקומה 5, לכן הבעיה הדחופה היא אלה שנמצאים בקומה 5.
ג'מאל זחאלקה: אבל הסיעה הזאת תשמח לקבל שדרוג.
זאב אלקין: אני מאוד אשמח שנדון בזה, אפילו זכיתי לבקר בחדר סיעת בל"ד, ולא נראה לי שהיא מחפשת כרגע.
זאב אלקין: אשמח, ברגע שנאשר את מה שדחוף כרגע מבחינת הכנסת כדי להיערך לשיפוצים, נדון גם במעבר לסיעת בל"ד.
זאב אלקין: אני חושב שעקרונית נכון שגם סיעת בל"ד תהיה בסוף, איפה שכל הסיעות, אבל הנושא הדחוף זה 11 סיעות למעלה.
זאב אלקין: העיקרון המוצע כאן לחלוקה היה פשוט: יש 9 חדרי ועדות לשעבר.
זאב אלקין: סך הכל יש 11 סיעות למעלה, מתוכן יש שתי סיעות של 3 מנדטים, כל השאר מ-4 מנדטים ומעלה.
זאב אלקין: זה סידר את החלוקה ל-9 ועוד 2.
זאב אלקין: לאחר מכן החלוקה בין המפלגות נעשתה על בסיס בחירה של המפלגות בהתאם לגודל המנדטים, כלומר שסדר הבחירה, כל אחד – יושבים כאן נציגי המפלגות, כולכם ביקרתם באגף, וכל אחד לפי סדר המנדטים בחר את החדר שנראה לו מתאים.
זאב אלקין: בסופו של דבר, החדרים באותו גודל, לכן אין הבדלים משמעותיים.
זאב אלקין: בעקבות כך מונחת בפניכם החלוקה המוצעת.
זאב אלקין: אני גם אקרא את הרשימה, אבל לאף נציג של אף סיעה לא צריכה להיות הפתעה, כי כל החדרים תואמו עם הסיעות.
זאב אלקין: אני מקווה שהדיון יהיה קצר.
זאב אלקין: העדפתי לא לחכות לשבוע הבא ולכנס את הישיבה בכל זאת היום, כי הכנסת לא יכולה להיערך לשיפוצים עד שלא נאשר את הרשימה, וכדי שהסיעות לא יצטרכו לעבור כשהחדרים עוד לא מוכנים, ביקשתי מיו"ר הכנסת הזמני אישור לכנס את הישיבה לזמן קצר כדי לאשר את התמונה שידועה לכם.
זאב אלקין: רק אחזור על הרשימה: סיעת הליכוד - מתחם ועדת הכספים חדר.
אברהם מיכאלי: מה זה חדר?
זאב אלקין: יש חדר אחד בתוך הלשכה המשפטית.
זאב אלקין: בגלל שהגודל הפרופורציונלי של סיעות הליכוד וקדימה – הן יותר מ-20 מנדטים, 27 ו-28- -
קריאה: למה התחלת בליכוד?
זאב אלקין: אני מקבל את ההערה.
זאב אלקין: חבר הכנסת יואל חסון לא נמצא כאן, אבל אני אטען את הטענה בשמו.
זאב אלקין: נבקש להחליף את הסדר, לפי מספר חברי הכנסת.
זאב אלקין: למעשה, שתי הסיעות האלה, אם החלוקה היתה הולכת לפי המנדטים, הן היו מקבלות פרופורציונלית הרבה יותר, אז הן שתי הסיעות הנפגעות ביותר מהחלוקה הזאת, לכן ההצעה היא לפצות כל אחת מהן באמצעות עוד חדר סמך אחד קטן.
זאב אלקין: אני ממשיך את הרשימה: סיעת קדימה - מתחם ועדת חוץ וביטחון לשעבר חדר; סיעת ליכוד – מתחם ועדת הכספים לשעבר חדר; סיעת ישראל ביתנו - מתחם ועדת החינוך, התרבות והספורט לשעבר; סיעת העבודה - מתחם ועדת הכלכלה לשעבר; סיעת ש"ס - מתחם ועדת העבודה, הרווחה והבריאות לשעבר; סיעת יהדות התורה - מתחם ועדת הפנים לשעבר; סיעת רע"מ-תע"ל – מתחם ועדת הכנסת לשעבר; סיעת חד"ש - מתחם ועדת חוקה, חוק ומשפט לשעבר; סיעת האיחוד הלאומי - מתחם ועדת הקליטה לשעבר; סיעת הבית היהודי - 2 חדרים ראשונים בפרוזדור לפני הכניסה למתחם הלשכה המשפטית; סיעת מרצ - חדר גדול חדר קטן יותר בפרוזדור של הלשכה המשפטית – החדר הסמוך לסיעת הבית היהודי.
זאב אלקין: כאמור, סיעת בל"ד נשארת במקומה.
זאב אלקין: זאת ההצעה שבאה בפניכם.
זבולון אורלב: מה קורה עם המתחם של ועדת ביקורת המדינה בקומה 2?
זאב אלקין: שאלה טובה.
זאב אלקין: הוא נמצא בקומת הממשלה, ולכן הוא בכלל לא נכנס לחלוקה של הסיעות.
זאב אלקין: הסיעות לא אמורות להיות שם.
זאב אלקין: אומרים לי שזה כן מיועד לעבור שינוי לקראת לשכת השר.
זאב אלקין: כפי שאתם יודעים, אין מספיק חדרי שרים- -
אחמד טיבי: אלא אם ביבי יעמוד במילתו – הוא אמר שהוא נגד ממשלה יותר מ-18 שרים.
אברהם מיכאלי: זה היה כשהוא היה באופוזיציה.
מאיר פרוש: ראש הממשלה היחיד שהיו לו רק 18 שרים היה ב-1996 – ביבי נתניהו.
דב חנין: בדקנו את הצרכים שלנו, ואנו אמורים לקבל את מתחם ועדת חוקה, חוק ומשפט, ואין לנו טענות בעניין הזה, אבל הקושי שלנו הוא עם העובדה שסיעת קדימה אמורה לקבל מתוך אותו מתחם חדר, וזה יוצר לנו קושי מעשי בעבודה.
זאב אלקין: התייעצנו בבעיית ההאזנה הגלויה – זה לא האזנת סתר - עם הבנא"ם, ונאמר לנו שאם עושים קירות גבס עם איטום כפול, זה יפתור את הבעיה, וננחה בהתאם לכך את בנא"ם.
דב חנין: הדבר השני הוא לגמרי טכני; אני לא רוצה להיות קטנוני ולומר: יש סיעות שהגודל שלהן כמונו ולא לוקחים להם את החדר הזה.
דב חנין: אני מבין שיש רציונל מאחורי זה.
זאב אלקין: הרציונל, כשהייתי צריך לקבוע את סדר הבחירה לגבי סיעות שקיבלו אותו מספר מנדטים, לפי העצה שקיבלתי מוותיקי הבית, ואני חושב שהיא נכונה, הלכתי לפי מספר הקולות שכל מפלגה קיבלה.
זאב אלקין: הדברים גלויים ועל השולחן.
דב חנין: אני לא מתווכח עם זה.
דב חנין: לא ברמה הפורמלית הזאת אלא ברמה המעשית – ההצעה שלי היא שסיעת קדימה בהחלט תקבל חדר נוסף שמגיע לה, אבל היא תוכל לקבל אותו מול המקום שיש לה היום.
אחמד טיבי: במקום בית הכנסת.
דב חנין: גם את בית הכנסת אפשר להזיז.
זאב אלקין: לפי סמכותנו כרגע, אנו ועדת חדרים, לא ועדה להזזה של בתי כנסת.
זאב אלקין: תהיה בכך חריגה מסמכות הוועדה.
דב חנין: אפשרות שנייה, אדוני, שהיא שסיעת קדימה תקבל חדר שנמצא בתוך מסדרון העיתונאים, ממש מול המקום שהם נמצאים בו.
דב חנין: הם יכולים לקבל אפילו צירוף של שני חדרים, ופתרון לעיתונאים אפשר למצוא במקום נוסף.
יואל חסון: אני מתנגד להרעת התנאים של העיתונאים.
זאב אלקין: שתי ההערות ברורות.
זאב אלקין: לגבי ההערה הראשונה, ניתן לה פתרון טכני, לפחות לפי הייעוץ שהתייעצתי עם מחלקת בנא"ם, ואני אכן מאמין שכך ייעשה.
זאב אלקין: לגבי העניין השני, הדבר נשקל, אך בסופו של דבר הגענו להחלטה שזה יהיה לא נכון מבחינת הכנסת לשנות סדרי ישיבה באגף העיתונאים.
דב חנין: אני מבין את הרציונל הזה, אני רוצה להעלות הצעה חלופית, ואסביר את ההיגיון המעשי: יש לנו שני חדרים – חדר אחד הוא חדר ישיבות והחדר השני צריך להיות חדר עבודה של צוות הסיעה.
דב חנין: אם אנו משאירים את החדרים במתכונת הנוכחית של החלוקה שלהם, כלומר יש חדר קדמי שעובר לסיעת קדימה ויש חדר אחורי במתכונת הנוכחית שלו, זה בהחלט חדר שיכול לספק את עבודת הצוות של הסיעה.
דב חנין: אם החדר הזה מצטמצם, הצוות של הסיעה יצטרך לעבור לחדר הישיבות, ולמעשה, יהיה לנו חדר אחד גדול, אבל זה לא יהיה כל כך פונקציונלי.
דב חנין: לכן אם אכן לוקחים מאתנו חדר, הבקשה שלי, שזה יהיה לפי קווי התיחום הקיימים היום.
דב חנין: לא לשנות את מפת החלוקה הפנימית.
זאב אלקין: זאת בעיה, אבל לפי מיטב הבנתי, למדתי גם את החדרים של סיעת חד"ש היום.
זאב אלקין: נדמה לי ששני החדרים שאנו מדברים עליהם, גם בעקבות החלוקה, הרבה יותר גדולים- -
דב חנין: חדר הצוות הוא יהיה חדר קטן מאוד.
זאב אלקין: הוא יהיה מתאים למה שיש היום, ולא נשכח - בגלל הגודל של חדר הסיעה, שאגב, הסיעות של 4 הן המרוויחות הגדולות ביותר מכך שסיעות הבית נכנסות למתחמים הקיימים של הוועדות.
זאב אלקין: מי שמפסיד כאן זה בעיקר הסיעות הגדולות.
זבולון אורלב: סיעת הבית היהודי מוכנה להתחלף עם חד"ש.
זבולון אורלב: יש שני חדרים עצמאיים, אין האזנות.
זבולון אורלב: אפשר להציע להם להתחלף.
אחמד טיבי: אני מתנגד כשכן של חד"ש.
זאב אלקין: חבר הכנסת אורלב, בהתאם לעיקרון הכללי שניסיתי ללכת לקראתו כדי לתאם מול הסיעות את המיקום שלהן, הצעתי את הבחירה הזו לחבר הכנסת חנין, והוא בחר את הבחירה שהוא בחר.
זאב אלקין: המתחם הגדול של הוועדה, שהוא הרבה יותר גדול מהחדר הקודם של ישיבת סיעה של סיעת חד"ש מאפשר, כפי שהיה נהוג בוועדות לפי מיטב זיכרוני כחבר כנסת שעוד הספיק לשבת בוועדות האלה, למקם שם גם חלק מצוות הוועדה.
דב חנין: זה בלתי אפשרי.
דב חנין: תשאל את עובדות הכנסת ועובדי הכנסת.
זאב אלקין: שנים רבות זה עבד בצורה כזאת, ובשונה מהוועדות – בדרך כלל הסגל הטכני של הסיעות, בזמן שיש ישיבת סיעה, שזה בדרך כלל פעם אחת בשבוע, זה לא קורה באותה תדירות כמו הוועדות, בדרך-כלל הסגל הטכני של הסיעה שותף לישיבת הסיעה ולא מקיים שיחות טלפון.
זאב אלקין: אם סיעת חד"ש חושבת שהיא נפגעה בעקבות הסידור הזה, וזה נכון – מכל הסיעות של 4 היא זו שנפגעת קצת יותר, למרות שהיא מרוויחה בגדול כמו כל הסיעות של 4, אשמח אם נבוא בדברים ונחפש פיצוי כזה או אחר לקושי שנוצר.
רוברט אילטוב: כתוצאה מזה שאנו הסיעה השלישית בגודלה, חסר לנו מקום.
רוברט אילטוב: אני מבקש להקצות לנו באותו חדר של הליכוד מקום נוסף.
זאב אלקין: נבדוק את זה.
רוברט אילטוב: חלק גדול מהצוות יישבו באולם הישיבות- -
זאב אלקין: נשקול את זה בעתיד לגבי המיקום של הלשכה המשפטית.
ג'מאל זחאלקה: אין לנו בקשות.
זאב אלקין: אתה היחיד כאן מכל הנציגים שלא תיאמנו מולו, כי אני יודע שטוב לך איפה שאתה.
זהבה אלוני: יש אפשרות באגף החדש, שהוא מייד אחרי ועדת חוץ וביטחון, שיושבי ראש סיעות שלא יושבים אתנו באותה קומה, שיהיו צמוד אלינו, שיהיה קל יותר?
זאב אלקין: הבקשה נוגעת לסעיף אחר שלא ניגע בו היום, וזה חלוקת החדרים לגבי חברי הכנסת.
זאב אלקין: אנו לא נוגעים בו היום כי אין טעם לעשות את זה כל עוד שלא הורכבה ממשלה ולא חולקו תפקידים בכנסת.
זאב אלקין: הבקשה היא הגיונית, ההערה הגיונית, וכשנגיע לחלק את המקומות לחברי הכנסת, במידת האפשר ננסה להתחשב בזה, כמובן – יחד עם השיקולים האחרים, וזו המלאכה הקשה שעוד מחכה לנו.
זאב אלקין: אני מביא לאישור הנוכחים את ההצעה שמונחת בפניכם.
זאב אלקין: מי בעד?
זאב אלקין: הצבעה בעד – 8 נגד – אין נמנעים – אין
זאב אלקין: ההצעה אושרה.
אייל ינון: ברמה הפורמלית, אין לוועדת החדרים מעמד סטטוטורי פורמלי, והיא אורגן לא פורמלי של הוועדה המסדרת, לכן ההחלטה שהתקבלה עכשיו היא בגדר המלצה שהתקבלה בוועדת החדרים לוועדה המסדרת.
זאב אלקין: זאת ההמלצה של ועדת החדרים לוועדה המסדרת.
יואל חסון: קדימה הסכימה לדבר הזה בתנאי שאנו לא עוברים עד שלא מסדרים את החדרים.
זאב אלקין: המטרה של הישיבה היום היתה כדי שהכנסת תדע להיערך מבעוד מועד למעבר הסיעות, ולכן הטרחנו אתכם לכאן בהתראה קצרה.
קריאה: כולל ריהוט, כן?
זאב אלקין: כל נושא המעבר, מחלקת בנא"ם של הכנסת תבוא מול הסיעות בדברים- -
מיכאל מלכוב: מב"ת.
זאב אלקין: התיקון התקבל.
זאב אלקין: ההצעה הזו תלובן מול חשב הכנסת ומול הרשויות האחרות של הכנסת.
זאב אלקין: במידה שהדברים מסתדרים – מצוין.
זאב אלקין: אם נראה שהדרישות חורגות מהתקציבים שניתן להקצות לכך, נביא את זה כאן לדיון.
זאב אלקין: בכל מקרה, התקציב שיוקצה יחולק בתנאים שוויוניים לפי הסיעות, לפי גודלן, הכל לפי המפתחות שבהם נהגנו עד עכשיו.
דב חנין: יש תכנון כללי של לוחות זמנים?
דב חנין: זה מתכוון להיות בפגרת הפסח?
זאב אלקין: עד כמה שאני מבין מההתייעצות שעשיתי עם עובדי הכנסת, אכן הכוונה היא לנסות לקדם את המעבר בזמן הפגרה, לכן הזדרזנו עם שיבוץ החדרים – כמובן, בהתאם מצד אחד לדרישות הסיעות.
זאב אלקין: אם הן יהיו דרישות סבירות, יהיה, כמובן, ניתן לבצע את זה מהר יותר, ואם יהיו דרישות חריגות וזה ידרוש עוד דיונים ודיונים, וגם ועדת המכרזים תתקשה לאשר בסופו של דבר חלק מהבקשות, נצטרך להתכנס תרתי משמע – גם לכנס את הוועדה וגם להתכנס בהוצאות.
גדעון סער: אני פותח את ישיבת הוועדה המסדרת לכנסת ה-18.
גדעון סער: הסעיף הראשון על סדר היום: קביעת מסגרת לדיון סיעתי בעניין כינון הממשלה.
גדעון סער: ההקשר של הנושא הוא מכתב של ראש הממשלה המיועד לנשיא, שבו הוא הודיע שעלה בידו להרכיב ממשלה.
גדעון סער: בעקבות זאת אנחנו נדרשים לקבוע היום את הדיון.
גדעון סער: האמת היא שלא בדקתי מה היה בעבר.
גדעון סער: אולי מזכיר הכנסת יבהיר.
איל ינון: בעבר נקבעו מסגרות שונות לדיון.
איל ינון: בממשלה האחרונה מסגרת הדיון היתה 6 שעות.
איל ינון: לפני-כן היתה מסגרת דיון של 4 שעות והיתה גם מסגרת דיון של שעה וחצי.
איל ינון: הדבר נתון לשיקול דעתכם.
איל ינון: הדיון הוא דיון סיעתי, אבל בגלל שהוא רחב כל-כך, יש הזדמנות להרבה חברי כנסת להביע את עמדתם.
גדעון סער: מתי זה היה שעה וחצי?
איל ינון: אני חושב שבממשלת שרון הראשונה.
אופיר פינס-פז: זאת היתה ממשלה שניה באותה כנסת.
גדעון סער: לדעתי זאת מסגרת טובה, אבל אפשר להרחיב אותה.
גדעון סער: האם קבעו מינימום לסיעה?
גדעון סער: כאשר זה היה שעה וחצי, מה היה המינימום לסיעה?
דוד רותם: למה לא מספיקה שעה?
גדעון סער: אני מודיע מראש, חבר הכנסת ברכה, שזאת לא תהיה עמדתי, אבל אני מנסה להבין איך חילקו את הזמן.
גדעון סער: חבר הכנסת הנגבי, מה דעתך?
צחי הנגבי: צריך לסיים עד חצות.
צחי הנגבי: לא חייבים, אבל מעבר זה נראה לי יותר מידי.
איל ינון: אומר מילה לגבי מסגרת הדיון שהיא מעבר לדיון הסיעתי.
איל ינון: אני רוצה שלוח הזמנים יהיה ברור לכולם, כי הוא לא מורכב רק מהדיון הסיעתי.
איל ינון: הדיון אמור להיפתח בשעה 17:00 בשלושה נאומים: נאומו של ראש-הממשלה היוצא, נאומו של ראש-הממשלה הנכנס ונאום ראש האופוזיציה המיועדת.
איל ינון: אנחנו מעריכים ששלושת הנאומים האלה יסתיימו בשעה 18:00.
איל ינון: לאחר השעה 18:00 אמור להתחיל הדיון הסיעתי.
איל ינון: לאחר הדיון הסיעתי תתקיים הצבעת האמון בממשלה החדשה.
נסים זאב: כמה זמן הדיון הסיעתי?
איל ינון: זה מה שצריך עכשיו לקבוע.
זבולון אורלב: מה השעה המוקדמת ביותר שבה אפשר להשביע את הממשלה?
נסים זאב: אני מציע שזה יהיה 5 דקות.
איל ינון: רבע לתשע היא השעה הכי מוקדמת שבה אפשר לקיים את ההצבעה.
איל ינון: אחרי ההצבעה נעשה הפסקה קצרה מאוד של 10 דקות עד רבע שעה, על מנת לסדר את שולחן הממשלה החדש.
איל ינון: פיזית השולחן מסודר, אבל צריך לסדר את השמות ולכבות את הנוריות של השרים היוצאים.
איל ינון: צריך להביא בחשבון שטקס ההשבעה עצמו אורך גם הוא כשעה.
איל ינון: יש לנו לא מעט שרים, כל אחד מהם יעלה, ילחצו לו ידיים וכדומה.
נסים זאב: אני רוצה להציע הצעה.
נסים זאב: ראשי הסיעות ידברו 10 דקות, חברי הכנסת ידברו 5 דקות.
נסים זאב: נקיים הצבעה ואפשר להמשיך קדימה.
נסים זאב: 5 דקות זה מעל ומעבר.
נסים זאב: אני מבקש שהדיון יהיה גם אישי.
נסים זאב: יש לנו הרבה מה לומר, יש לנו הרבה על הלב.
דוד רותם: נסים, לפני זה יש נאומים בני דקה.
יואל חסון: יש כל כך הרבה שרים וכל כך הרבה על מה לדבר.
גדעון סער: חבר הכנסת חסון, תהיה לך קדנציה מלאה לצורך זה.
גדעון סער: אל תגיד את כל מה שאתה חושב עכשיו.
יואל חסון: בקדנציה הקודמת אמרת לי לא להיות אופטימי.
יואל חסון: אני אומר לך, לא להיות כזה אופטימי.
אופיר פינס-פז: תלמד מהלקח של גדעון, יש כמה דברים שכדאי לא להגיד כי הם חוזרים אליך.
גדעון סער: אני חייב לומר לך שהנאום הזה הושמע לי היום בבוקר באופן אישי.
גדעון סער: התקשר אלי אחד הכתבים והשמיע לי אותו.
גדעון סער: הוא שאל אותי מה אני אומר ואמרתי לו שזה היה די משכנע.
גדעון סער: תמיד תזכרו שלכל נאום טוב יכול להיות נאום תשובה.
גדעון סער: אני רוצה להציע פשרה.
גדעון סער: בסך-הכול יש מתכונת מאוד ארוכה בגלל שלושת הנאומים, שאין סיכוי שהם יארכו פחות משעה.
גדעון סער: יש להניח שאלה יהיו נאומים פרוגרמאתיים.
גדעון סער: אני מציע להוסיף לזה 3 שעות של דיון סיעתי.
גדעון סער: אני אגיד לך, חבר הכנסת רותם, ממה אני גוזר את זה.
גדעון סער: זמן המינימום שאנחנו יכולים להסכים עליו הוא שעתיים, כי אני רוצה שלכל סיעה יהיו מינימום 10 דקות לפי מה שכתוב בתקנון.
גדעון סער: את השעה השלישית נפצל לפי גודל הסיעות.
גדעון סער: לא יהיה כאן צדק מוחלט, אבל זה יהיה משהו שמתקרב לזה.
גדעון סער: יחלקו את השעה השלישית באופן פרופורציונאלי.
גדעון סער: אולי יקבע פרמטר לפי גודל הסיעות, נגיד, מסיעה של 8 חברים או סיעה מעל 10 חברים.
גדעון סער: בשעתיים הראשונות ידברו 10 דקות והשעה השלישית תחולק פרופורציונאלית בין הסיעות שיש להן יותר מ-10 חברים.
גדעון סער: כך אני חושב נגיע לתוצאה סבירה.
גדעון סער: בכל מקרה, לא נראה לי שנצא מוקדם.
גדעון סער: האם יש הצעות אחרות?
זבולון אורלב: מתי תהיה ההצבעה, בסביבות השעה 21:00?
גדעון סער: אני חושב שזה ייקח הרבה יותר.
גדעון סער: 3 שעות זה הנטו.
גדעון סער: בדרך כלל לא עומדים בזמנים ואנחנו יודעים שזה יארך לפחות עוד שעה.
גדעון סער: אחרי זה יש את השעה של שלושת המנהיגים ואת זמן ההשבעה.
גדעון סער: לדעתי זה לא ייגמר לפני השעה 23:00.